ΚΕΚ είναι τα λεγόμενα πιστοποιημένα από το κράτος Κέντρα Επαγγελματικής Κατάρτισης τριτοβάθμιας εκπαίδευσης. Ασχολούνται με το σύνολο του εμπλουτισμού και εκσυγχρονισμού των επαγγελματικών γνώσεων για τους ενδιαφερόμενους που συμμετέχουν σε αυτά. Οπότε ένα άτομο που θα παρακολουθήσει μαθήματα σε αυτά, αποκτάει επιπλέον γνώσεις και εκσυγχρονίζει τις ήδη υπάρχουσες, στο αντικείμενο με το οποίο ασχολείται. Τα προγράμματα των ΚΕΚ είναι μικρής διάρκειας και διαμορφώνονται ανάλογα με το αντικείμενο κατάρτισης του κάθε σπουδαστή (θεωρητικά). Πρακτικά, απλά βγαίνουν προγράμματα κατά καιρούς και όσοι ενδιαφέρονται μπορούν να δηλώσουν ενδιαφέρον για να τα παρακολουθήσουν. Περιλαμβάνουν θεωρητική αλλά και πρακτική εξάσκηση. Συνήθως επιδοτούνται από το ΕΣΠΑ, απευθύνονται σε ανέργους και μερικές φορές οι σπουδαστές πληρώνονται για να τα παρακολουθήσουν.